
                               Αθήνα  4  Απριλίου  2011
Προς

τις Εταιρείες Ορκωτών Ελεγκτών
[με την παράκληση 

να ενημερώσετε σχετικά τα μέλη σας]

Θέμα: Ρυθμίσεις στον υπολογισμό των εισφορών των μελών του Σ.Ο.Ε.Λ. στον Λογαριασμό Προνοίας και στο Λογαριασμό Επικουρικής Συνταξιοδότησης.

Το Εποπτικό Συμβούλιο, κατά την υπ’ αριθμ. ΣΤ΄49/1/11.3.2011 συνεδρίασή του, αποφάσισε την έκδοση διευκρινιστικής εγκυκλίου επί της υπ’ αριθμ. ΣΤ΄44/10/8.12.2010 απόφασής του (ΑΠ 3810/14.12.2010), σχετικά με τον υπολογισμό εισφορών και συνεισφορών των μελών του Σ.Ο.Ε.Λ. σε ασφαλιστικές κατηγορίες από 1.1.2011,  ως εξής: 

1. Οι Ορκωτοί Ελεγκτές Λογιστές που έχουν συμπληρώσει την 31.12.2010,  8 - 12 έτη ασφάλισης δύνανται να καταταχθούν στην ασφαλιστική κατηγορία με συντελεστή 0,8.

2. Οι έχοντες την 31.12.2010 Ορκωτοί Ελεγκτές Λογιστές μέχρι 8 έτη ασφάλισης υπάγονται υποχρεωτικά στην ασφαλιστική κατηγορία που αντιστοιχεί στα έτη ασφάλισής τους (0-3,  3-6,  6-8).

3. Οι έχοντες την 31.12.2010 Ορκωτοί Ελεγκτές Λογιστές πάνω από 12 χρόνια ασφάλισης, υπάγονται υποχρεωτικά στην ανώτατη ασφαλιστική κατηγορία.
Οι ανωτέρω ρυθμίσεις γίνονται για την ασφαλιστική μας προσαρμογή στα νέα δεδομένα του νόμου 3693/2008. 

Διευκρινίσεις: 

Για την περίπτωση (1) απαιτείται η υποβολή υπεύθυνης δήλωσης. Παρέχεται η δυνατότητα στους ανωτέρω ασφαλιζόμενους με την υποβολή υπεύθυνης δήλωσης να καταταχθούν στην επόμενη ασφαλιστική κατηγορία. Η ένταξη στην ανώτερη ασφαλιστική κατηγορία και η καταβολή των αυξημένων εισφορών άρχεται μετά την 1η Ιανουαρίου του επομένου έτους της αιτήσεως.
· Οι παραπάνω ρυθμίσεις δεν ισχύουν για το Λογαριασμό Υγείας και στους τελούντες σε αναστολή ασκούμενους και Ορκωτούς Ελεγκτές Λογιστές.

· Κατά τα λοιπά ισχύει η απόφαση του Εποπτικού Συμβουλίου με υπ’ αριθμ. ΣΤ΄44/10/8.12.2010.
Ο ΠΡΟΕΔΡΟΣ

Ορκωτός Ελεγκτής Λογιστής

